IMISLab/GreekWikipedia huggingface dataset:
WrestleMania

Η WrestleMania (ελλ.: Μανία Πάλης) είναι μια ετήσια βραδιά αγώνων επαγγελματικής πάλης που διοργανώνεται από την εταιρεία WWE. Είναι το μεγαλύτερο Pay Per View της χρονιάς για τους φιλάθλους του αθλήματος και υπάρχει εδώ και 35 χρόνια. Είναι κάτι σαν το Τσάμπιονς Λιγκ για το ευρωπαϊκό ποδόσφαιρο. Η πρώτη διοργάνωση της 'Mania όπως την λένε εν συντομία, έγινε το 1985, ενώ το 2016 διεξήχθη η 32η έκδοσή της στο Άρλινγκτον (Τέξας) των Η.Π.Α.. Ο άνθρωπος που δημιούργησε το γεγονός αυτό, είναι ο πρόεδρος του WWE, Βινς Μακμάν.

 Οι πιο γνωστοί και επιτυχημένοι παλαιστές όλων των εποχών, έχουν φτιάξει το όνομά τους και έχουν δώσει τους καλύτερους αγώνες τους σε μια από τις βραδιές της WrestleMania. Εξαιτίας αυτού άλλωστε έγινε το πιο επιτυχημένο γεγονός στην επαγγελματική πάλη, παγκοσμίως. Μερικά από τα ονόματα είναι οι: Χαλκ Χόγκαν, Αντρέ ο Γίγαντας, Ρόντι Πάιπερ, Ράντυ Σάβατζ, Ούλτιμεϊτ Γουόριορ, Αντερτέικερ, Μπρετ Χαρτ, Σον Μάικλς, Τριπλ Έιτς, Στιβ Όστιν, Ροκ, Κρις Τζέρικο, Κερτ Ανγκλ, Τζον Σίνα και Σι Εμ Πανκ. Κάθε χρόνο σχεδόν, διάφοροι διάσημοι κάνουν εμφανίσεις, άλλος ένας λόγος που έχει κάνει την συγκεκριμένη βραδιά σημαντική. Μερικοί από αυτούς είναι οι: Μοχάμεντ Άλι, Μάικ Τάισον, Πάμελα Άντερσον, Μίκι Ρουρκ, Ντόναλντ Τραμπ, Φλόιντ Μέιγουεδερ, Σνουπ Ντογκ και άλλοι λιγότερο γνωστοί στο ελληνικό κοινό. Για το WWE, το συγκεκριμένο γεγονός είναι το πιο επικερδές κάθε χρόνο, από διαφημίσεις, αλλά και από τα εισιτήρια, που σχεδόν κάθε χρόνο τελειώνουν γρήγορα μετά την ημερομηνία έκδοσής τους και τα γήπεδα είναι πάντα γεμάτα. Η 32η και πιο πρόσφατη WrestleMania συγκέντρωσε τον περισσότερο κόσμο στην ιστορία του WWE, με 101.763 θεατές. Στην 'Mania ο τελευταίος αγώνας της βραδιάς, είναι συνήθως για το Πρωτάθλημα WWE ή για το Παγκόσμιο Πρωτάθλημα Βαρέων Βαρών, αλλά έχει υπάρξει και αγώνας, όπως στην WrestleMania 28, στον αγώνα Τζον Σίνα εναντίον Ντουέιν "Δε Ροκ" Τζόνσον, που δεν υπήρχε τίτλος υπό διεκδίκηση. Οι αγώνες δεν είναι ποτέ λιγότεροι από οκτώ, ενώ διεξάγονται αγώνες όλων των ειδών. Κάθε χρόνο, μια εβδομάδα πριν την συγκεκριμένη βραδιά, υπάρχει κάτι σαν πανηγύρι, που ονομάζεται 'η εβδομάδα της WrestleMania'. Εκεί δίνονται συνεντεύξεις τύπου, από τους διοικούντες της εταιρείας, αλλά και από τους μεγαλύτερους παλαιστές. Επίσης, υπάρχουν ώρες που το κοινό μπορεί να βρεθεί κοντά στους παλαιστές, να βγάλει αναμνηστικές φωτογραφίες και να πάρει αυτόγραφα. Από το 1993, μια βραδιά πριν την WrestleMania, διοργανώνεται το ετήσιο Hall of Fame, όπου οι σημαντικότεροι παλαιστές, εισάγονται στο Hall of Fame της επαγγελματικής πάλης, κερδίζοντας ένα δαχτυλίδι. Είναι η μεγαλύτερη τιμή για έναν πρώην παλαιστή, όπως έχει καθιερωθεί. Μέχρι σήμερα, έχουν εισαχθεί 147 άτομα, με 100 από αυτά να έχουν εισαχθεί ατομικά, 10 γκρούπ, 9 επώνυμοι, 2 νικητές βραβείου Γουόριορ και 7 εισαχθέοι Legacy. 35 άτομα έχουν εισαχθεί μετά θάνατον.
Μπερκιαρούκ

Ο Μπαρκιγιαρούκ (1081 - 2 Δεκεμβρίου 1105) ήταν Σουλτάνος των Μεγάλων Σελτζούκων (1092 - 1105), το όνομα του μεταφράζεται στα Τούρκικα σαν "ακυμάτιστο φως". Ο Μπαρκιγιαρούκ ήταν μεγαλύτερος γιος του Μαλίκ Σαχ Α΄ και της Σελτζούκας πρώτης συζύγου του, μικρότεροι αδελφοί του ήταν οι Μαχμούτ Α΄, Μουχάμαντ Α΄ των Μεγάλων Σελτζούκων και Αχμάντ Σαντζάρ.

 Τα πρώτα χρόνια της ζωής του δημιουργήθηκαν πολλά προβλήματα στη διαδοχή του θρόνου του Σελτζούκικου Σουλτανάτου με τον πρόωρο θάνατο των δύο αδελφών του Δαυίδ (1082) και Αχμάντ (1088), η μητέρα τους ήταν η Σουλτάνα Τουρκάν Χατούν από το Χανάτο των Καραχανιδών. Ο πατέρας του είχε άλλον έναν γιο με την Τουρκάν Χατούν τον Μαχμούτ που προοριζόταν για διάδοχος, ο μεγάλος βεζίρης Νιζάμ αλ-Μουλκ και το μεγαλύτερο μέρος του στρατού των Σελτζούκων προτιμούσαν τον Μπαρκιγιαρούκ. Η Τουρκάν Χατούν συμμάχησε με έναν άλλον Πέρση τον Τατζ αλ-Μουρκ, οργάνωσαν τη δολοφονία του Νιζάμ αλ-Μουλκ (1092) με αποτέλεσμα ο Μπαρκιγιαρούκ να χάσει τον βασικότερο οπαδό του. Ο πατέρας τους πέθανε σε λίγο και η Τουρκάν Χατούν βρήκε την ευκαιρία να ανεβάσει Σουλτάνο τον 4χρονο γιο της Μαχμούτ Α΄, ο Μπαρκιγιαρούκ ανακηρύχτηκε ξεχωριστά σουλτάνος από τους οπαδούς του δολοφονημένου βεζίρη. Ο Μαχμούτ Α΄ δεν ήταν ο μοναδικός διεκδικητής του θρόνου των Σελτζούκων, εμφανίστηκαν και άλλοι όπως ο αδελφός του Μουχάμαντ Α΄ Ταπάρ και ο θείος του Τουτούς. Ο Τατζ αλ-Μουρκ που τοποθετήθηκε από τη Τουρκάν Χατούν δολοφονήθηκε από τους οπαδούς του Νιζάμ αλ-Μουλκ, ακολούθησε η δολοφονία του Μαχμούτ Α΄ και της μητέρας του (1094). Την επόμενη χρονιά (1095) ο Μπαρκιγιαρούκ νίκησε και θανάτωσε τον άλλο διεκδικητή, τον θείο του Τουτούς. Ο Μπαρκιγιαρούκ πέθανε πρόωρα σε ηλικία 26 ετών στο Λορεστάν (1105), τον διαδέχτηκε ο γιος του Μαλίκ Σαχ Β΄ σε βρεφική ηλικία. Την εποχή που ήταν σουλτάνος ο Μπαρκιγιαρούκ κυβέρνησαν πέντε διαφορετικοί βεζίρηδες οι τρεις από τους οποίους ήταν γιοι του Νιζάμ αλ-Μουλκ. Προσπάθησε να βελτιώσει την οικονομική κατάσταση του Σουλτανάτου περιορίζοντας τις κρατικές σπατάλες. Bosworth, C. E. (1968). "The Political and Dynastic History of the Iranian World (A.D. 1000–1217)". In Frye, R. N. (ed.). The Cambridge History of Iran, Volume 5: The Saljuq and Mongol periods. Cambridge: Cambridge University Press. Bosworth, C.E. (2001). Notes on Some Turkish Names in Abu 'l-Faḍl Bayhaqī's Tārīkh-i Masʿūdī. Oriens. Τόμος. 36 Lewis, Bernard (2003). The Assassins: A Radical Sect in Islam. Basic Books Inc. Van Donzel, E. J. (1994). Islamic Desk Reference. E.J.Brill.
The Liberation Tour

Η περιοδεία του Liberation ήταν η πέμπτη σε αριθμό της Αμερικανίδας καλλιτέχνιδας Κριστίνα Αγκιλέρα, η οποία διοργανώθηκε για να υποστηρίξει το όγδοο στούντιο άλμπουμ της, Liberation (2018). Περιλαμβάνοντας 22 εμφανίσεις, η περιοδεία έλαβε χώρα στη Βόρεια Αμερική. Σηματοδοτεί την πρώτη συναυλία της τραγουδίστριας μετά από περισσότερα από 10 χρόνια, αφού η περιοδεία του Back to Basics ξεκίνησε το 2006. Μια επόμενη ευρωπαϊκή περιοδεία με τίτλο, The X Tour θα πραγματοποιηθεί το 2019.

 Λίγες εβδομάδες πριν ξεκινήσει η περιοδεία, η Κριστίνα ζήτησε από τους οπαδούς της, από τα μέσα κοινωνικής δικτύωσης, ποια τραγούδια θα ήθελαν να προστεθούν στη λίστα. Επίσης, είχε μοιραστεί μερικές φωτογραφίες και βίντεο από τις πρόβες. Η Αγκιλέρα έκανε μια εμφάνιση στο Jimmy Kimmel Live! στις 12 Σεπτεμβρίου για την προώθηση της περιοδείας. Ένας ιστοχώρος με τίτλο «Απελευθερώστε την αγάπη σας» ξεκίνησε στις 23 Σεπτεμβρίου και οι οπαδοί που παρευρίσκονται στην περιοδεία μπορούν να υποβάλουν τις ερωτικές τους ιστορίες. Η περιοδεία ξεκίνησε στις 25 Σεπτεμβρίου του 2018 στο Χόλιγουντ της Φλόριντα. Ένα νέο μη κυκλοφορούμενο τραγούδι, φαινομενικά με τίτλο «Wonderland», έπαιξε ως διάλειμμα ανάμεσα στα τραγούδια. Σε ένα σημείο του πρώτου σόου, η τραγουδίστρια ήρθε σε συναισθηματική φόρτιση και εξέφρασε πόσο της έλειψε να ερμηνεύει για τους οπαδούς της. Μετά το τραγούδι «Unless It's With You», βοήθησε μια πρόταση γάμου για ένα γκέι ζευγάρι, προσκαλώντας τους στη σκηνή. Η ακόλουθη λίστα προέκυψε από τη συναυλία που πραγματοποιήθηκε στις 3 Οκτωβρίου 2018 στο Radio City Music Hall της Νέας Υόρκης. Δεν αντιπροσωπεύει όλες τις εμφανίσεις για τη διάρκεια της περιοδείας. Μουσικός σκηνοθέτης: Rob Lewis Φωτογράφος: Philip Macías Μαλλιά και μακιγιάζ: Etienne Ortega και Stephen Sollitto Στυλίστας: Karen Clarkson Χορογράφοι: Jeri Slaughter και Paul Morente Χορευτές: Charmain Baquiran, Gilbert Saldivar, Kai Lin, Monique Slaughter, Rebbi Rosie και Sophia Aguiar Μπάσο: Ethan Farmer Κιθάρα: Michael Herring Τύμπανα: Stanley Randolph Πλήκτρα: Rob Lewis Τραγουδιστές: Andrea-Latrelle Lanz, Colin Smith, Erika Jerry και Emi Secrest
Οβριός Μαγνησίας

Ο Οβριός είναι νεότερη ονομασία της παραλίας "Κολοκυθάκι" της Παλαιάς Μιτζέλας με πολύ μικρό παραθαλάσσιο οικισμό του Δήμου Ζαγοράς - Μουρεσίου στα ανατολικά του Πηλίου στη Θεσσαλία και την Περιφερειακή Ενότητα Μαγνησίας.

 Ο Οβριός βρίσκεται στην Παλαιά Μιτζέλα στα παράλια του Αιγαίου πελάγους σε απόσταση 56 χλμ. ΒΑ. από τον Βόλο, περίπου 13 χλμ. Β.-ΒΑ. από την Ζαγορά (έδρα του δήμου) και 7 χλμ. (οδηγικά) Α. από το Πουρί. Οι ντόπιοι τον αναφέρουν με την ονομασία Παλιά Μιτζέλα. Δίπλα και δυτικά του περνάει ο χείμαρρος Λαγωνίκας που καταλήγει στη μεγάλη βοτσαλωτή παραλία του Οβριού.Αναφέρεται επίσημα ως ξεχωριστός οικισμός για πρώτη φορά το 2001 να απογράφεται στο τότε Τοπικό Διαμέρισμα Πουρίου του τότε δήμου Ζαγοράς. Σύμφωνα με το πρόγραμμα Καλλικράτης, μαζί με το Πουρί και την Ελίτσα αποτελούν την κοινότητα Πουρίου που υπάγεται στη Δημοτική Ενότητα Ζαγοράς του Δήμου Ζαγοράς - Μουρεσίου και σύμφωνα με την απογραφή 2011 απογράφησαν 19 κάτοικοι. Η πεζοπορική διαδρομή: Οβριός - Μιτζέλα - Πουρί από τον ιστότοπο https://www.topoguide.gr/
Νικολάι Λούκας

Ο Νικολάι Γιεβγιένιεβιτς Λούκας, ρωσικά Николай Евгеньевич Лукаш (11 Δεκεμβρίου 1796 - 20 Ιανουαρίου 1868) από τον Οίκο του Σ.Χ.Γκόττορπ ήταν πολιτικός και αξιωματικός, που έλαβε μέρος στους Ναπολεοντίους Πολέμους.

 Ήταν νόθος γιος του Αλεξάνδρου Α΄ Αυτοκράτορα της Ρωσίας και της ερωμένης του Σοφίας, κόρης του Σεγκέγιεβιτς Αλεξέγιεβιτς Βσεβολότσκυ. Η μητέρα του αργότερα παντρεύτηκε τον Ιβάν Σεργκέγιεβιτς πρίγκιπα Μεστσέρσκυ. Εισήλθε στο στρατό με το βαθμό του λοχία και έλαβε μέρος στις μάχες εναντίον του Ναπολέοντα Α΄, ο οποίος εισέβαλε στη Ρωσία. Το 1837 είχε φθάσει το βαθμό του υποστράτηγου και έγινε αρχηγός του επιτελείου του 6ου Σώματος Πεζικού. Το 1853 εγκατέλειψε το στρατό και έγινε κυβερνήτης της Τιφλίδας. Το 1859 έγινε μέλος της Συγκλήτου και συνέχισε να υπηρετεί τη Ρωσία σε διάφορες περιοχές της αυτοκρατορίας, κυρίως στον Καύκασο. Απεβίωσε το 1868 στη Μόσχα σε ηλικία 72 ετών και τάφηκε στη μονή Σιμόνοβ. Νυμφεύτηκε πρώτα την Αλεξάνδρα, κόρη του Λουκά Στεπάνοβιτς πρίγκιπα Γκουιντιάνοβ και είχε τέκνα: Μαρία 1821-1849, παντρεύτηκε τον Νικολάι Μιχαήλοβιτς Κίτροβο. Σεργκέι γενν. π. 1828, στρατιωτικός, έφθασε ως το βαθμό του ταγματάρχη και αποσύρθηκε. Νικολάι γενν. π. 1829. Μαρία γενν. π. 1830, παντρεύτηκε τον Αλεξάντερ Σεργκέγιεβιτς Κομάροβ και είχε κόρη: Μαρία 1855-1928, παντρεύτηκε τον Παύλο Αντρέγιεβιτς Σουβάλοβ κρατικό υπάλληλο, αδελφό του Πιότρ Συμβούλου του Αλεξάνδρου Β΄ και με μεγάλη επιρροή.Το 1833 απεβίωσε η Αλεξάνδρα και ο Νικολάι έκανε δεύτερο γάμο με την Αλεξάνδρα, κόρη του Μιχαήλ Αλεξάνδροβιτς Σακόβσκοϋ και είχε τέκνο: Μιχαήλ γενν. π. 1837, αποσύρθηκε το 1866 από το Σύνταγμά του. Jacques Ferrand. "Descendances naturelles des souverains et grands-ducs de Russie de 1792 á 1910"; Paris, 1995. Jacques Ferrand. "Aperçu généalogique sur quelques descendances naturelles de grands-ducs des russie au XIXème siècle"; Montreuil, 1982 Jacques Ferrand. "Les familles princières de l’ancien Empire de Russie", Vol. 2; 1979-1982 http://royal-genealogy.com/persons/russia/lukash/nikolay_lukash_1796.html Theroff, Paul. "russia". www.angelfire.com/realm/gotha/ (Paul Theroff’s Royal Genealogy Site). Marek, Miroslav. "oldenburg/oldenburg9.html". genealogy.euweb.cz.
Φαζέλ Χουσνού Νταγλαρτζά

Ο Φαζέλ Χουσνού Νταγλαρτζά (Fazıl Hüsnü Dağlarca) [[faːˡzɯł hysˡny dʌaˡłaɾ.ʤa]] (Κωνσταντινούπολη, 26 Αυγούστου 1914 - 15 Οκτωβρίου 2008) ήταν ένας από τους πλέον παραγωγικούς ποιητές της Δημοκρατίας της Τουρκίας με πάνω από 60 συλλογές ποιημάτων του να έχουν εκδοθεί μέχρι το 2007. Η καθορολογική χρήση της Τουρκικής γλώσσας στην οποία επιδιδόταν έχει φέρει νέα διάσταση στη σύγχρονη Τουρκική λογοτεχνία. Τα ποιήματά του ασχολούνται με θέματα όπως η προϊστορία της ανθρωπότητας και το σύμπαν, αλλά επίσης αντιμιλιταριστικά θέματα και ο Τουρκικός Πόλεμος Ανεξαρτησίας.

 Havaya Çizilen Dünya (1935) Çocuk ve Allah (1940) Daha (1943) Çakırın Destanı (1945) Taşdevri (1945) Üç Şehitler Destanı (1949) Toprak Ana (1950) Aç Yazı (1951) İstiklâl Savaşı - Samsun'dan Ankara'ya (1951) İstiklâl Savaşı - İnönüler (1951) Sivaslı Karınca (1951) İstanbul - Fetih Destanı (1953) Anıtkabir (1953) Asû (1955) Delice Böcek (1957) Batı Acısı (1958) Hoolar (1960) Özgürlük Alanı (1960) Cezayir Türküsü (1961) Aylam (1962) Türk Olmak (1963) Yedi Memetler (1964) Çanakkale Destanı (1965) Dışardan Gazel (1965) Kazmalama (1965) Yeryağ (1965) Viyetnam Savaşımız (1966) Açıl Susam Açıl (1967) Kubilay Destanı (1968) Haydi (1968) 19 Mayıs Destanı (1969) Hiroşima (1970) Malazgirt Ululaması (1971) Kuş Ayak (1971) Haliç (1972) Kınalı Kuzu Ağıdı (1972) Bağımsızlık Savaşı - Sakarya Kıyıları (1973) Bağımsızlık Savaşı - 30 Ağustos (1973) Bağımsızlık Savaşı - İzmir Yollarında (1973) Gazi Mustafa Kemal Atatürk (1973) Arka Üstü (1974) Yeryüzü Çocukları (1974) Yanık Çocuklar Koçaklaması (1976) Horoz (1977) Hollandalı Dörtlükler (1977) Balinayla Mandalina (1977) Yazıları Seven ayı (1978) Göz Masalı (1979) Yaramaz Sözcükler (1979) Çukurova Koçaklaması (1979) Şeker Yiyen Resimler (1980) Cinoğlan (19819 Hin ile Hincik (1981) Güneş Doğduran (1981) Çıplak (1981) Yunus Emre'de Olmak (1981) Nötron Bombası (1981) Koşan Ayılar Ülkesi (1982) Dişiboy (1985) İlk Yapıtla 50 Yıl Sonrakiler (1985) Takma Yaşamalar Çağı (1986) Uzaklarla Giyinmek (1990) Dildeki Bilgisayar (1992) Πολυμέσα σχετικά με το θέμα Fazıl Hüsnü Dağlarca στο Wikimedia Commons
Αμπνταλά Μοχάμετ

Ο Αμπνταλά Μοχάμετ (Abdallah Mohamed, απεβίωσε στις 3 Φεβρουαρίου 2000) ήταν πολιτικός από τα νησιά Κομόρες. Υπήρξε πρωθυπουργός της χώρας του τη δεκαετία του 1970. Ανήκε στο κόμμα Δημοκρατική Ένωση των Κομορών (UDC). Ήταν ανεψιός του Μοχάμετ Αχμέτ, πολιτικής προσωπικότητας των νησιών.

 Το μεγαλύτερο χρόνο της θητείας του πρόεδρος ήταν ο Αλί Σοϊλί. Διορίστηκε πρωθυπουργός στις 7 Ιανουαρίου του 1976 και ήταν το πρώτο πρόσωπο που έφερε τον τίτλο αυτό από την ανεξαρτησία των νησιών, το 1975. Ο πρόεδρος Σοϊλί δολοφονήθηκε σε πραξικόπημα αλλά ο Μοχάμετ διατηρήθηκε στο πρωθυπουργικό αξίωμα για μερικούς μήνες ακόμα επί του νέου καθεστώτος, με πρόεδρο τον Αχμέτ Αμπνταλά. Παρέμεινε πρωθυπουργός ως τις 22 Δεκεμβρίου του 1978, οπότε απομακρύνθηκε από τον πρόεδρο και τον διαδέχθηκε στην πρωθυπουργία ο Σαλίμ Μπεν Αλί. Ο Μοχάμετ απεβίωσε στο Μουτσαμουντού του νησιού Ανζουάν στις 3 Φεβρουαρίου του 2000.
Κίτρινος Ποταμός

Ο Κίτρινος Ποταμός (απλή Κινεζική: 黄河, παραδοσική Κινεζική: 黃河, Χουάνγκ Χε, μογγολικά: Χατάν Γκολ, Βασιλιάς Ποταμός) είναι ο δεύτερος μεγαλύτερος ποταμός της Λαϊκής Δημοκρατίας της Κίνας, μετά τον ποταμό Γιανγκτσέ, και ο έβδομος μεγαλύτερος στον κόσμο. Ονομάστηκε "Κίτρινος Ποταμός" λόγω του κίτρινου χρώματος που έχει το νερό κοντά στο δέλτα του ποταμού. Το χρώμα έχει αποδειχτεί ότι οφείλεται στην κίτρινη ασβεστώδη λάσπη που βρίσκεται διαλυμένη στο νερό. Το κινέζικο γνωμικό "όταν ο Κίτρινος Ποταμός καθαρίσει" χρησιμοποιείται για να περιγράψει ένα γεγονός το οποίο μάλλον δε θα συμβεί ποτέ, ανάλογο του ελληνικού "του Αγίου Ποτέ".

 Υπολογίζεται ότι το μήκος του φτάνει τα 5.464 χιλιόμετρα. Οι πηγές του ποταμού βρίσκονται στα Όρη Παγιάν Χαρ στη δυτική κινεζική επαρχία Σιντσιάνγκ. Οι εκβολές του βρίσκονται στη Θάλασσα Ποχάϊ, μία επιμέρους εσωτερική θάλασσα στο βόρειο τμήμα της Κίτρινης Θάλασσας. Γεωγραφία της Κίνας Κίτρινη Θάλασσα Sinclair, Kevin. 1987. The Yellow River: A 5000 Year Journey Through China. (Based on the television documentary). Child & Associates Publishing, Chatswood, Sydney, Australia. ISBN 0-86777-347-2 Η μπαλάντα του Κίτρινου Ποταμού από τους Yellow River Cantata (Αγγλικά) "A Troubled River Mirrors China’s Path to Modernity", New York Times 19 Νοεμβρίου 2006 (Αγγλικά) First raft descent of the Yellow River from its source in Qinghai to its mouth (1987) (Αγγλικά) Απεικονίσεις της φύλαξης του ποταμού Κίτρινο (Αγγλικά)
NGC 861

Ο NGC 861 είναι σπειροειδής γαλαξίας στον αστερισμό Τρίγωνον. Εκτιμάται πως απέχει 360 εκατομμύρια έτη φωτός από τον Γαλαξία μας και πως έχει διάμετρο περίπου 165 χιλιάδων ετών φωτός. Ανακαλύφθηκε στις 18 Σεπτεμβρίου 1865 από τον Χάινριχ ντ' Αρέ (Heinrich d'Arrest).

 Δεδομένα για το NGC 861 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 861 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 861 στο Wikimedia Commons
Μαρία Αλίκη της Σαξονίας

H Μαρία Αλίκη (γερμ. Maria Alix von Sachsen von Wettin, 27 Σεπτεμβρίου 1901 - 11 Δεκεμβρίου 1990) από τον Οίκο των Βέττιν ήταν πριγκίπισσα της Σαξονίας και με τον γάμο της έγινε πριγκίπισσα του Χοεντσόλλερν-Έμντεν.

 Η Μαρία Αλίκη Λεοπολδίνη Άννα Ερριέττα Γερμανή Αγνή Δαμιανή Μιχαέλα ήταν η δεύτερη κόρη του Φρειδερίκου Αυγούστου Γ΄ της Σαξονίας και της Λουίζας των Αψβούργων-Λωρραίνης, κόρης του Φερδινάνδου Δ΄ της Τοσκάνης. Παντρεύτηκε το 1921 τον Φραγκίσκο Ιωσήφ του Χοεντσόλλερν-Έμντεν και είχε τέκνα: Κάρολος Αντώνιος Φρειδερίκος Γουλιέλμος Λουδοβίκος Μαρία Γεώργιος Εμμανουήλ Ροβέρτος Ερρίκος Βενέδικτος Τάσσιλος (1922 - 1993), Πρίγκιπας του Χοεντσόλλερν-Έμντεν. Μεϊρράδος Λεοπόλδος Μαρία Φρειδερίκος Χριστιανός Φερδινάνδος Αλβέρτος (1925 - 2009), Πρίγκιπας του Χοεντσόλλερν-Έμντεν. Μαρία Μαργαρίτα Άννα Βικτωρία Λουίζα Ιωσηφίνα Ματθίλδη Θηρεσία του Βρέφους Ιησού (1928 - 2006), παντρεύτηκε τον Κάρολο Γρηγόριο του Μεκλεμβούργου. Εμμανουήλ Ιωσήφ Μαρία Γουλιέλμος Φερδινάνδος Βουργάρδος (1929 - 1999), Πρίγκιπας του Χοεντσόλλερν-Έμντεν. Πολυμέσα σχετικά με το θέμα Princess Maria Alix, Princess of Hohenzollern-Emden στο Wikimedia Commons
Μίρκο του Μαυροβουνίου

Ο Μίρκο-Δημήτριος, σερβικά мирко-Димитри (17 Απριλίου 1879 - 2 Μαρτίου 1918) από τον Οίκο των Πέτροβιτς-Νιέγκος ήταν πρίγκιπας του Μαυροβουνίου και μέγας δούκας (βοεβόδας) του Γκράχοβο.

 Ήταν ο δευτερότοκος γιος του Νικολάου Α΄ του Μαυροβουνίου και της Μιλένας Βουκότιτς, κόρης του Πετάρ Βουκότιτς, ενός από τος πιο μεγάλους γαιοκτήμονες της χώρας. Αν και η αδελφή του Ζόρκα/Λγιούμπιτσα είχε παντρευτεί τον Πέτρο Καραγεώργιεβιτς, Οίκου αντίπαλου των Ομπρένοβιτς, ο Μίρκο νυμφεύτηκε το 1902 τη Ναταλία Κωνσταντίνοβιτς, ανιψιά του Μίλαν Ομπρένοβιτς της Σερβίας και 2η εξαδέλφη του Αλεξάνδρου Α΄ Ομπρένοβιτς της Σερβίας. Η Σερβική Κυβέρνηση όρισε τη Ναταλία με το σύζυγό της διαδόχους της Σερβίας, σε περίπτωση που ο Αλέξανδρος Α΄ δεν αποκτούσε παιδιά. Όμως το 1903 ο Αλέξανδρος Β΄ και η σύζυγός του δολοφονήθηκαν βάναυσα από πραξικοπηματίες και στο θρόνο ανέβηκε ο σύζυγος της αδελφής του Ζόρκας ως Πέτρος Α΄ της Σερβίας. Το 1911 ο Μίρκο έγινε μέλος της μυστικής εταιρείας "Ένωση ή θάνατος", που επιθυμούσε την ένωση όλων των Σλαύων των Βαλκανίων και ειδικά αυτών της Αυστρο-Ουγγαρίας. Η εταιρεία λεγόταν και Μαύρη χείρα και ο Μίρκο προοριζόταν για αρχηγός της. Ο Μίρκο και η Ναταλία διαζεύχθηκαν το 1917 και εκείνος μετακινήθηκε από το Παρίσι στη Βιέννη, όπου απεβίωσε το επόμενο έτος. Τον 10ετή πρωτότοκο γιο του Μιχαήλ ανέθρεψε στο Παρίσι η μητέρα του και τα υπόλοιπα μέλη του εξόριστου Οίκου του Μαυροβουνίου. Το 1921 απεβίωσε ο πατέρας του Μίρκο, ο Νικόαλος Α΄ και τον διαδέχθηκε ο πρωτότοκος Ντανίλο Γ΄, που όμως παραιτήθηκε έξι ημέρες μετά. Αυτόν διαδέχθηκε ο 13 ετών πια Μιχαήλ ως πρίγκιπας και τιτουλάριος βασιλιάς του Μαυροβουνίου. Η Ναταλία έκανε δεύτερο γάμο το 1920. Νυμφεύτηκε το 1902 τη Ναταλία Κωνσταντίνοβιτς, κόρη του Αλεξάνδρου Κωνσταντίνοβιτς συνταγματάρχη. Ο Αλέξανδρος ήταν γιος της Άνκα Ομπρένοβιτς (κόρης του Γεβρέμ). Είχε τέκνα: Μιχαήλ 1908-1986, πρίγκιπας και τιτουλάριος βασιλιάς του Μαυροβουνίου. Παύλος 1910-1933, απεβίωσε 23 ετών. Άλλοι τρεις γιοί απεβίωσαν 16, 5 και 3 ετών.
Ζιλμπέρ Μοντανιέ

Ο Ζιλμπέρ Μοντανιέ (Gilbert Montagné, 28 Δεκεμβρίου 1951) είναι Γάλλος μουσικός, πιανίστας και οργανίστας, τυφλός εκ γενετής. Γεννήθηκε στο Παρίσι και έκανε επιτυχία διεθνώς με το τραγούδι The Fool, το οποίο ήταν νούμερο 1 single σε ολόκληρη την Ευρώπη το 1971. Το 1983 έκανε πολύ μεγάλη επιτυχία σε χώρες όπως η Ιταλία με το τραγούδι του On va s'aimer. To ίδιο τραγούδι έκανε τεράστια επιτυχία το 1984, στη Γερμανία, στην αγγλική του έκδοση, με τίτλο Just for tonight. To 2006 ο Γερμανός τραγουδιστής Πάτρικ (Patrick) τραγούδησε ξανά το τραγούδι σε διασκευή. To 2005 του απονεμήθηκε το Παράσημο της Λεγεώνας της Τιμής.

 The Fool (1972) Il faut que ça swing (1976) Ta vie (1981) Liberté (1984) Gilbert Montagné à l'Olympia LIVE (1985) Quelques notes de musiques (1985) Vivre en couleurs (1987) Entre douceur et violence (1989) En accord magique (1989) Rien qu'une amitié (1993) Comme une étoile (1995) Le meilleur συλλογή (1995) Mélange de couleurs (1997) Les plus belles chansons συλλογή (1997) Live à l'Olympia (1998) CD Story συλλογή (2001) Anthologie κασετίνα με 3 CD (2001) Les indispensables συλλογή (2001) Rien sans ton amour (2002) Versions Originales συλλογή (2002) Ses plus belles chansons συλλογή (2002) Best of Gilbert Montagné συλλογή (2002) Get Ready (2006) Quand on ferme les yeux/Le phénomène (1969) The Morning Comes (1970) The Fool/Hide Away (1971) Aime-moi/Song for every Time (1972) Baby I feel so fine/My Lord (1972) Dans mon piano il y a des oiseaux/Elle chantait ma vie en musique (1973) M'laisse pas tomber (1979) Believe in Me/On the Road (1979) Besoin de vous (1981) On va s'aimer (1983) Les sunlights des tropiques/Près de toi (1984) J'ai le blues de toi/Si je l'aime (1984) Au soleil - Robinson Crusoé/Un monde entre nous (1984) Je veux tout/Sans elle (1987) Perdu dans New-York (1989) Plus fort la vie/Open your heart (and take a chance) (1990) Un vrai Noël (2001) Entendre ton sourire/Si tu voulais (2002) Επίσημος ιστότοπος Ιστοσελίδα για τον καλλιτέχνη
Οίκος των Ρουπενιδών

Ο Οίκος των Ρουπενιδών ή Ρουμπενιδών είναι ο πρώτος δυναστικός Οίκος της Μικράς Αρμενίας (Κιλικίας). Τα μέλη της έζησαν από τον 11ο ως τον 13ο αι.

 H (Μεγάλη) Αρμενία των Βαγρατιδών ήταν υποτελής στη Ρωμαϊκή Αυτοκρατορία, που το 1045 την προσάρτησε τελείως. Αλλά το 1071 στο Μαντζικέρτ νίκησαν οι Οθωμανοί. Ο Ρουπέν Α΄, συγγενής του βασιλιά του Άνι, μαζί με άλλους πέρασε την οροσειρά του Ταύρου και εγκαταστάθηκε στην Ταρσό, όπου ο Ρωμαίος διοικητής τους παραχώρησε περιοχή. Έτσι ιδρύθηκε το κράτος της Μικράς Αρμενίας το 1198 από τον τέταρτο απόγονό του Λέοντα Β΄ που πήρε τον τίτλο του βασιλιά. Όταν οι Σταυροφόροι ίδρυσαν κράτη στη Συρία και την Παλαιστίνη, το χριστιανικό βασίλειο των Ρουπενιδών ήταν ο σύνδεσμος με τη Ρωμαϊκή Αυτοκρατορία στην Κωνσταντινούπολη και την υπόλοιπη Ευρώπη. Μέλη του Οίκου έκαναν επιγαμίες με μέλη άλλων Χριστιανικών δυναστειών. Η κόρη του Λέοντα Β΄ , η Ισαβέλλα, ήταν η τελευταία του Οίκου και με το γάμο της με τον Χετούμ Α΄, το βασίλειο της Μικράς Αρμενίας πέρασε στον Οίκο των Χετουμιδών.
Γενικές εκλογές στην πρώην Γιουγκοσλαβική Δημοκρατία της Μακεδονίας (2014)

Οι Γενικές εκλογές διεξήχθησαν πρόωρα στην Πρώην Γιουγκοσλαβική Δημοκρατία της Μακεδονίας τον Απρίλιο του 2014 για την εκλογή Προέδρου και μελών της Εθνοσυνέλευσης. Ο πρώτος γύρος των προεδρικών εκλογών διεξήχθη στις 13 Απριλίου με τον πρόεδρο Γκιόργκε Ίβανοφ να προηγείται με ποσοστό 52% των ψήφων. Ωστόσο, δεν είχε την υποστήριξη του 50% όλων των εγγεγραμμένων ψηφοφόρων, με αποτέλεσμα να χρειαστεί η διεξαγωγή και δεύτερου γύρου στις 27 Απριλίου, ταυτόχρονα με τις βουλευτικές εκλογές. Ο Ίβανοφ και ο κυβερνών συνασπισμός VMRO-DPMNE αναδείχθηκαν νικητές.

 Έπειτα από την ασυμφωνία του κυβερνώντος συνασπισμού VMRO-DPMNE και του DUI να κατεβάσουν έναν κοινό υποψήφιο για τις προεδρικές εκλογές, οι βουλευτικές εκλογές διεξήχθησαν ταυτόχρονα με το δεύτερο γύρο των προεδρικών εκλογών. Ο πρώτος γύρος των προεδρικών εκλογών διεξήχθη στις 13 Απριλίου, με υποψηφίους τους Γκιόργκι Ίβανοφ (VMRO-DPMNE), Στέβο Πενταρόφσκι (SDSM), Ιλίγιαζ Χαλίμι (DPA) και Ζόραν Ποπόφσκι (GROM). Λίγο μετά το κλείσιμο της κάλπης, ο επικεφαλής του σοσιαλδημοκρατικού κόμματος της αντιπολίτευσης SDSM, Ζόραν Ζάεβ ανακοίνωσε ότι δεν αναγνωρίζει την εκλογική διαδικασία, κάνοντας λόγο για «κατάχρηση όλου του κρατικού συστήματος από την κυβέρνηση».Στις βουλευτικές εκλογές πήραν μέρος συνολικά 14 πολιτικά κόμματα και συνασπισμοί.Ο δεύτερος γύρος των εκλογών παρακολουθήθηκε από 550 ξένους παρατηρητές και 283 μεταφραστές, σύμφωνα με στοιχεία από την Κρατική Εκλογική Επιτροπή. Μετά τη διεξαγωγή των εκλογών, ο Νίκολα Γκρούεβσκι έλαβε εντολή σχηματισμού νέας κυβέρνησης.Η νέα κυβέρνηση πήρε ψήφο εμπιστοσύνης από το Κοινοβούλιο στις 19 Ιουνίου 2014 με 77 ψήφους υπέρ και 6 κατά. Οι βουλευτές του σλαβικού συνασπισμού της αντιπολίτευσης (SDSM) δεν αναγνώρισαν το αποτέλεσμα των βουλευτικών εκλογών και την κυβέρνηση. Ο Γκιόργκι Ίβανοφ επανεξελέγη με ποσοστό 55,28%. Μετά την εκλογή, ο Στέβο Πενταρόφσκι ζήτησε τη διεξαγωγή έρευνας των εκλογών από εξωτερικούς παρατηρητές. Ο κυβερνών συνασπισμός VMRO-DPMNE κέρδισε 42,98% των ψήφων στις βουλευτικές εκλογές, επικρατώντας των σοσιαλδημοκρατών του SDSM που πήραν 25,34% και του κόμματος των αλβανοφώνων DUI που είχε ποσοστό 13,71%. Έξι πολιτικά κόμματα και συνασπισμοί μοιράστηκαν τις 123 έδρες στο Κοινοβούλιο (Sobranie). Ο συνασπισμός VMRO-DPMNE κατέλαβε 61 έδρες, το SDSM κέρδισε 34 έδρες, το DUI 19 έδρες, το DPA 7 έδρες και από 1 έδρα πήραν τα κόμματα GROM και NDP.
Βάλραμ Δ΄ του Νάσσαου-Ίντσταϊν

Ο Βάλραμ Δ, γερμ. Walram IV. (1354 - 7 Νοεμβρίου 1393) από τον Οίκο του Νάσσαου ήταν κόμης του Νάσσαου-Ίντσταϊν (1370-93) και μετά του Νάσσαου-Βίζμπαντεν (1386-93).

 Ήταν ο δευτερότοκος γιος του Αδόλφου Α΄, κόμη του Νάσσαου-Βίζμπαντεν-Ίντσταϊν και της Μαργαρίτας, κόρης του Φρειδερίκου Δ΄ Χοεντσόλερν, βουργράβου της Νυρεμβέργης. Μεγαλύτερος αδελφός του ήταν ο Γκέρλαχ Β΄. Το 1370 απεβίωσε ο πατέρας τους και οι δύο αδελφοί μοίρασαν την κτήση: ο Γκέρλαχ Β΄ πήρε το Βίζμπαντεν και ο Βάλραμ Δ΄ το Ίντσταϊν. Το 1386 απεβίωσε ο Γκέρλαχ Β΄ άτεκνος και ο Βάλραμ Δ΄ κληρονόμησε το Ίντσταϊν. Απεβίωσε το 1393 σε ηλικία 39 ετών και τον διαδέχθηκε ο μόνος γιος του, Αδόλφος Β΄. Νυμφεύτηκε την Μπέρτα, κόρη του Ιωάννη Α΄, κόμη του Βέστερμπουργκ και είχε τέκνα: Μαργαρίτα γενν. 1380, παντρεύτηκε τον Ερρίκο Ζ΄, κόμη του Βάλντεκ Αδόλφος Β΄ 1386-1426, κόμης του Νάσσαου-Βίζμπαντεν-Ίντσταϊν
Τόνι Χίμπερτ

Ο Άντονι Τζέημς "Τόνι" Χίμπερτ είναι Άγγλος ποδοσφαριστής που αγωνίζεται σε όλη την καριέρα του στην Έβερτον ως δεξί μπάκ,αν και ξεκίνησε την σταδιοδρομία του ως μέσος .

 Ο Χίμπερτ γεννήθηκε στις 20 Φεβρουαρίου του 1981 στο Λίβερπουλ.Ξεκίνησε απο τα τμήματα υποδομής της Έβερτον και ήταν μέλος της ομάδας νέων που κατέκτησε Κύπελλο Νέων Αγγλίας το 1998 ενώ πραγματοποίησε το ντεμπούτο του με την πρώτη ομάδα της Έβερτον στην Πρέμιερ Λιγκ ,τη σεζόν 2000/01 σε αναμέτρηση εναντίον της Γουέστ Χαμ. Τον Ιούλιο του 2005 υπέγραψε νέο συμβόλαιο διάρκειας 4 ετών ως επακόλουθο μιας πολύ καλής χρονιάς με την Έβερτον. Το 2006 έχασε τους τελευταίους αγώνες της σεζόν λόγω τραυματισμού, ενώ λίγο καιρό αργότερα,κατά την καλοκαιρινή προετοιμασία αντιμετώπισε προβλήματα υγείας,με αποτέλεσμα να μείνει για αρκετο καιρό εκτός δράσης και στην ουσία να επανέλθει τη σεζόν 2007/08.
Σμηγματορροϊκή κερατίαση

Οι βλάβες της σμηγματορροϊκής κερατίασης του δέρματος, που αναφέρονται και ως σμηγματορροϊκή υπερκεράτωση ή σμηγματορροϊκή verruca, είναι εξαιρετικά συχνές καλοήθεις δερματικές βλάβες (μη καρκινικές), που προέρχονται από τα κύτταρα της εξωτερικής στοιβάδας της επιδερμίδας (κερατινοκύτταρα). Ο όρος "σμηγματορροϊκά κονδυλώματα", πρέπει να αποφεύγεται καθώς ο όρος "κονδυλώματα" αναφέρεται σε βλάβες που προκαλούνται από τον ιό των ανθρώπινων θηλωμάτων HPV, ο οποίος δεν σχετίζεται με την σμηγματορροϊκή κερατίαση. Η νόσος συνήθως εμφανίζεται στις ώριμες ηλικίες.

 Οι σμηγματορροϊκές υπερκερατώσεις είναι οι πιο κοινοί καλοήθεις όγκοι του δέρματος με συχνότητα αυξανόμενη σε συνάρτηση με την ηλικία. Λέγεται ότι κάθε άνθρωπος άνω των 50 ετών έχει τουλάχιστον μία σμηγματορροϊκή υπερκεράτωση. Εμφανίζονται κατά τη μέση ηλικία (μετά την ηλικία των 40 ετών), αν και μπορεί να αποτελούν εύρημα και σε νεότερους ασθενείς. Μοιάζουν με κρεατοελιές ή μυρμηγκιές, αλλά δεν σχετίζονται με την έκθεση στον ήλιο, ούτε με κάποιον ιό και δεν είναι μεταδοτικές. Χωρίς να είναι γνωστά τα αίτιά της, ίσως κάποιο ρόλο να διαδραματίζει η κληρονομικότητα. Οι δερματικές αυτές βλάβες εμφανίζονται με διάφορα χρώματα, από ανοιχτό καστανό έως μαύρο ή στο χρώμα του δέρματος. Έχουν σχήμα στρογγυλό ή οβάλ, ψηλαφίζονται ως επίπεδες κηλίδες ή ελαφρώς επηρμένες, και κυμαίνονται σε μέγεθος από πολύ μικρό μέχρι και σε μήκος μερικών εκατοστών. Μπορεί να είναι κηρώδεις ή ξηρές στην όψη και συχνά μοιάζουν σαν να έχουν «επικολληθεί» στο δέρμα, καθώς προέρχονται μόνο από τα επιπολής στρώματα της επιδερμίδας. Μπορεί να είναι μονήρεις ή πολλαπλές και εμφανίζονται οπουδήποτε στο σώμα, αλλά συνήθως εντοπίζονται κυρίως στο πρόσωπο, το θώρακα και τη ράχη λευκών ενήλικων. Σε ορισμένες περιπτώσεις προεξέχουν από το δέρμα και υπάρχει κνησμός. Σε κάποιες περιπτώσεις, οι βλάβες μπορεί να αναπτυχθούν γρήγορα και άλλοτε να μοιάζουν με καρκίνο του δέρματος, οπότε κατά την κλινική εξέταση, η διαφορική διάγνωση περιλαμβάνει τα κονδυλώματα και το μελάνωμα. Δεν απαιτείται θεραπεία παρά μόνο για λόγους αισθητικής. Στόχοι της θεραπείας είναι να αφαιρεθούν ή να καταστραφούν πλήρως, προς αποφυγή υποτροπής, αλλά κατά το δυνατό ανώδυνα και χωρίς να προκληθεί δύσμορφη ουλή.
Ευρωμπάσκετ 2011

Το Ευρωμπάσκετ 2011 ήταν η 37η διοργάνωση του Πανευρωπαϊκού πρωταθλήματος καλαθοσφαίρισης ανδρών της FIBA Europe. Οι αγώνες του φιλοξενήθηκαν στη Λιθουανία. Ήταν η δεύτερη φορά που η Λιθουανία φιλοξένησε το Ευρωμπάσκετ, καθώς είχε προηγηθεί η διοργάνωση του 1939. Το σύστημα διεξαγωγής άλλαξε, καθώς συμμετείχαν 24 συνολικά χώρες. Αυτές χωρίστηκαν, σε πρώτη φάση, σε τέσσερα γκρουπ των έξι ομάδων. Στο δεύτερο γύρο, οι βαθμολογικά τρεις πρώτες του ενός ομίλου έπαιξαν με τις τρεις του άλλου ομίλου, φτιάχνοντας δύο νέους ομίλους (Ε και Στ). Στο τρίτο γύρο, οι τέσσερις πρώτες ομάδες του ενός ομίλου (Ε) διασταυρώθηκαν χιαστί με τις τέσσερις πρώτες του άλλου (Στ) και με παιχνίδια νοκ-άουτ οδηγηθήκαμε στους ημιτελικούς και τους τελικούς.

 Οι αγώνες είναι προγραμματισμένοι να διεξαχθούν σε 6 πόλεις: Βίλνιους, Κάουνας, Σιαουλιάι, Πανεβεζίς, Κλάιπεντα και Αλίτους. Οι αγώνες διεξήχθησαν στην πόλη Πανεβεζίς στο στάδιο Cido Arena. Οι αγώνες διεξήχθησαν στην πόλη Σιαουλιάι στο στάδιο Šiauliai Arena. Οι αγώνες διεξήχθησαν στην πόλη Αλίτους στο στάδιο Alytus Arena. Οι αγώνες διεξήχθησαν στην πόλη Κλάιπεντα στο στάδιο Švyturio Arena. (Οι ομάδες μεταφέρουν και τα μεταξύ τους αποτελέσματα του 1ου γύρου) Οι αγώνες διεξήχθησαν στο Βίλνιους στο στάδιο Siemens Arena. (Οι ομάδες μεταφέρουν και τα μεταξύ τους αποτελέσματα του 1ου γύρου) Οι αγώνες διεξήχθησαν στο Βίλνιους στο στάδιο Siemens Arena. Θέσεις 5 ως 8 Χρυσή Πεντάδα: Τόνι Πάρκερ Μπο Μακάλεμπ Χουάν Κάρλος Ναβάρο Αντρέι Κιριλένκο Πάου Γκασόλ 1. Ισπανία: Πάου Γκασόλ, Ρούδι Φερνάντεθ, Ρίκι Ρούμπιο, Χουάν Κάρλος Ναβάρο, Χοσέ Μανουέλ Καλδερόν, Φελίπε Ρέγιες, Βίκτορ Κλαβέρ, Φερνάντο Σαν Εμετέριο, Σέρχιο Γιουλ, Μαρκ Γκασόλ, Σερζ Ιμπάκα, Βίκτορ Σάδα2. Γαλλία: Ζοακίμ Νοά, Νικολά Μπατούμ, Κεβίν Σεραφέν, Άντριου Αλμπισί, Σαρλ Καϋντί, Τόνι Πάρκερ, Αλί Τραορέ, Φλοράν Πιετρούς, Ναντό ντε Κολό, Μπορίς Ντιό, Στιντ Τσικαμπούντ, Μικαέλ Ζελαμπάλ3. Ρωσία: Αντρέι Βοροντσέβιτς, Τιμοφέι Μοζγκόφ, Σεργκέι Μπίκοφ, Βιτάλι Φριντζόν, Αλεξέι Σβεντ, Νικίτα Σαμπάλκιν, Σεμιόν Αντόνοφ, Σεργκέι Μόνια, Ντμίτρι Χβοστόφ, Αντόν Πονκρασόφ, Αντρέι Κιριλένκο4. Π.Γ.Δ.Μ.: Ντίμιταρ Μιρακόφσκι, Βλάντο Ιλιέφσκι, Ντάρκο Σοκόλοφ, Μπο Μακάλεμπ, Βόινταν Στογιανόφσκι, Ντάμιαν Στογιανόφσκι, Μάρκο Σιμονόφσκι, Τοντόρ Γκετσέφσκι, Πέρο Άντιτς, Ίβιτσα Ντιμτσέφσκι, Γκιόργκι Τσεκόφσκι, Πρέντραγκ Σαμαρτζίσκι Ελλάδα: Βασίλης Ξανθόπουλος, Γιάννης Μπουρούσης, Νίκος Ζήσης, Νικ Καλάθης, Αντώνης Φώτσης, Κώστας Παπανικολάου, Δημήτρης Μαυροειδής, Μάικλ Μπράμος, Κώστας Κουφός, Κωνσταντίνος Σλούκας, Κώστας Καϊμακόγλου Ευρωπαϊκό Πρωτάθλημα Καλαθοσφαίρισης Γυναικών 2011 Οι ομάδες που θα συμμετέχουν στο Ευρωμπάσκετ 2011 (αγγλικά) Αρχειοθετήθηκε 2011-09-23 στο Wayback Machine. Τα στάδια που θα φιλοξενήσουν το Ευρωμπάσκετ 2011 (αγγλικά) Τα αποτελέσματα των αγώνων του Ευρωμπάσκετ 2011 (αγγλικά) Αρχειοθετήθηκε 2011-09-11 στο Wayback Machine. Οι παίκτες των ομάδων του Ευρωμπάσκετ 2011 (αγγλικά) Αρχειοθετήθηκε 2011-09-23 στο Wayback Machine. Η επίσημη ιστοσελίδα του Ευρωμπάσκετ 2011 (αγγλικά) Η επίσημη ιστοσελίδα της FIBA Europe (αγγλικά) Ο Ύμνος του Ευρωμπάσκετ 2011
Σεαρά Σπόρτιγνκ Κλαμπ

Η Σεαρά Σπόρτιγνκ Κλαμπ είναι μια βραζιλιάνικη, ποδοσφαιρική ομάδα από την πόλη Φορταλέζα. Ιδρύθηκε στις 2 Ιουνίου 1914. Έδρα της ομάδας είναι το Castelão Stadium, χωρητικότητας 67037. Συμμετέχει στην Campeonato Brasileiro Série B. Η ομάδα μετράει αρκετές συμμετοχές στο Πρωτάθλημα ποδοσφαίρου ανδρών Βραζιλίας.

 Καμπεονάτο Σεαρένσε: 451915, 1916, 1917, 1918, 1919, 1922, 1925, 1931, 1932, 1939, 1941, 1942, 1948, 1951, 1957, 1958, 1961, 1962, 1963, 1971, 1972, 1975, 1976, 1977, 1978, 1980, 1981, 1984, 1986, 1989, 1990, 1992, 1993, 1996, 1997, 1998, 1999, 2002, 2006, 2011, 2012, 2013, 2014, 2017, 2018Liga Metropolitana Cearense: 1915, 1916, 1917, 1918, 1919Copa Norte-Nordeste: 11969Copa do Nordeste: 12015Κύπελλο Βραζιλίας (ποδόσφαιρο ανδρών): 0Φιναλίστ (1): 1994 Ημιτελικά (2): 2005, 2011Copa Verão do Recife: 11997 Official website
Αραίοι Κυθήρων

Οι Αραίοι είναι οικισμός των Κυθήρων. Διοικητικά υπάγεται στην τοπική κοινότητα Μυλοποτάμου, της δημοτικής ενότητας και δήμου Κυθήρων, της περιφερειακής ενότητας Νήσων, στην περιφέρεια Αττικής, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Κυθήρων του νομού Πειραιώς και κατόπιν του νομού Αττικής, στο γεωγραφικό διαμέρισμα Στερεάς Ελλάδας. Μέχρι το 1940 ο οικισμός ονομαζόταν Αρέσι.

 Οι Αραίοι είναι ημιορεινός οικισμός στο δυτικοκεντρικό τμήμα των Κυθήρων. Βρίσκεται κοντά στον κεντρικό επαρχιακό δρόμο του νησιού (Χώρας-Αγίας Πελαγίας), ανατολικά από τον Μυλοπόταμο και σε μέσο σταθμικό υψόμετρο 360. Απέχει 13 χλμ. περίπου ΒΔ. της Χώρας Κυθήρων. Ο οικισμός αναγνωρίστηκε το 1866 ως Αρέσι και εντάχθηκε διαδοχικά στους νομούς Ζακύνθου, Αργολίδος & Κορινθίας (1869), Λακωνικής (1899), Αργολίδος & Κορινθίας (1909) και Αττικής & Βοιωτίας (1929). Το 1940 ο οικισμός μετονομάστηκε σε Αραίοι και το 1943 εντάχθηκε στον νομό Αττικής. Το 1964 ενταχθηκε στον νομό Πειραιώς και το 1972 υπήχθη οριστικά στον νομό Αττικής. Με το ΦΕΚ 244Α - 04/12/1997 αποσπάστηκε από την κοινότητα Μυλοποτάμου και προσαρτήθηκε στον δήμο Κυθήρων. Η εκκλησία του Αγίου Πέτρου στο κέντρο του οικισμού Η εκκλησία Παναγίας της Ελεούσας, στο κέντρο του οικισμού Η βυζαντινή εκκλησία του Αγίου Πέτρου, λίγο νοτιότερα του οικισμού. Είναι σταυροειδής εγγεγραμμένος μετά τρούλου ναός, που διασώζει αρίστης τέχνης τοιχογραφίες βυζαντινών χρόνων. Ο ζωγραφικός διάκοσμος σώζεται σε 3 μέρη του ιερού βήματος: την πρόθεση αριστερά, το κυρίως ιερό και το διακονικό δεξιά. Αυτά τα τρία τμήματα δεν επικοινωνούν μεταξύ τους. Ίσως στα χρόνια της Ενετοκρατίας να κτίσανε τα μεταξύ τους ανοίγματα για να χρησιμοποιήσουν την πρόθεση και το διακονικό ως παρακείμενα ιερά, κατά τη συνήθεια της καθολικής εκκλησίας. Στην αψίδα του ιερού βήματος αντί για τη μορφή της Παναγίας Πλατυτέρας που υπάρχει συνήθως, εδώ έχουμε τη μορφή του Αγίου Πέτρου. Στην αυλή του έχουν βρεθεί απομεινάρια προϊστορικών κατασκευών. Έχει κηρυχθεί διατηρητέο μνημείο Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ) Περιοδικό «Διακοπές», εκδ. Δ.Ο.Λ., 2010 Οργανισμός εκδόσεων «Ελλάδα», χάρτες (Βαρελάς) Χάρτες «ROAD» Google Earth eetaa.gr https://www.youtube.com/watch?v=l0oQBxtIWzQ
Δήμος Κολωνίδων

Ο Δήμος Κολωνίδων συστάθηκε στις 21-04-1835, με έδρα τον οικισμό Κορώνη και καταργήθηκε στις 31-08-1912. Πρώτος Δήμαρχος το 1835, ήταν ο Γ. Μπάστας.

 Κολωνίδες Κορώνη Αρχαίο Ρίο Αρχαία Ασίνη Κορώνη (αρχαία πόλη) Κάστρο Κορώνης Παναγία Ελεήστρια Κορώνης Α.Ο. Ακρίτας Κορώνης Α.Ε. Κορώνη '90 Δημοτική Ενότητα Κορώνης Δήμος Κορώνης Ρεσάλτο στο Κάστρο της Κορώνης Νέα Κορώνη Κοινότητα Κορώνης Κοινότητα Ακριτοχωρίου Κοινότητα Βασιλιτσίου Κοινότητα Βουναρίων Κοινότητα Καπλανίου Κοινότητα Κόμπων Κοινότητα Υαμείας Κοινότητα Φαλάνθης Κοινότητα Χαρακοπιού Κοινότητα Χρυσοκελλαριάς Παραλία Τσαπί Χρυσοκελλαριάς Δήμος Πύλου - Νέστορος Δήμος Κορώνης (1835 - 1912)
Κρανιά Πελαγονίας

Η Κρανιά ή το Κράνι (σλαβομακεδονικά: Крани‎· Αλβανικά: Kranjë) είναι χωριό στο Δήμο Ρέσεν της Βόρειας Μακεδονίας, περίπου 19 χιλιόμετρα νότια του δημοτικού κέντρου της Ρέσεν.

 Η Κρανιά διαθέτει τέσσερις γνωστούς αρχαιολογικούς χώρους, δύο από τους οποίους είναι από τον Μεσαίωνα, ένας από την ύστερη αρχαιότητα και ένας από την Ελληνιστική εποχή. Ο τελευταίος ήταν ένας αλιευτικός οικισμός και οι δύο από τον Μεσαίωνα ήταν εκκλησίες.Το 1905 ο πληθυσμός από το Αρβάτι αποτελούταν από 256 βούλγαρους έξαρχους και 342 αλβανούς. Στο χωριό υπήρχε βουλγαρική σχολή. Αλή Αλίου (1934 -), συγγραφέας και μεταφραστής
Δήμος Αμφίκλειας–Ελάτειας

Ο Δήμος Αμφίκλειας - Ελάτειας είναι δήμος της Περιφερειακής Ενότητας Φθιώτιδας της Περιφέρειας Στερεάς Ελλάδας που συστάθηκε με το Πρόγραμμα Καλλικράτης από τη συνένωση των προϋπαρχόντων δήμων Αμφίκλειας, Ελάτειας και Τιθορέας. Η έκταση του νέου Δήμου είναι 493,5 τ.χλμ. και ο πληθυσμός του 10.922 κάτοικοι, σύμφωνα με την Απογραφή του 2011. Έδρα του Δήμου ορίστηκε η Κάτω Τιθορέα.

 Η Δ.Ε. Αμφίκλειας έχει πληθυσμό 4.186 κατοίκους. Σε αυτήν περιλαμβάνονται: Δημοτική κοινότητα Αμφικλείας [ 3.191 ] η Αμφίκλεια [ 3.012] τα Άνω Καλύβια [ 174 ] τα Κάτω Καλύβια [ 10 ] η Μονή Δαδίου [ 3 ] η Περδικόβρυση [ 0 ] η Πευκόβρυση [ 0 ] ο Σταθμός Αμφικλείας [ 2 ] η Φτερόλακκα [ 0 ] Τοπική κοινότητα Δρυμαίας [ 255 ] Δρυμαία [ 255 ] Τοπική κοινότητα Μπράλου [ 280 ] ο Άνω Μπράλος [ 82 ] ο Μπράλος [ 114 ] ο Σταθμός Μπράλου [ 84 ] Τοπική κοινότητα Ξυλικών [ 72 ] οι Ξυλικοί [ 72 ] Τοπική κοινότητα Παλαιοχωρίου Δωριέων [ 287 ] το Παλαιοχώρι Δωριέων [ 287 ] Τοπική κοινότητα Τιθρωνίου [ 101 ] το Τιθρώνιο [ 101 ] Η Δ.Ε. Ελάτειας έχει πληθυσμό 3.538 κατοίκους. Σε αυτήν περιλαμβάνονται: Δημοτική κοινότητα Ελάτειας [ 2.372 ] η Ελάτεια [ 2.372 ] Τοπική κοινότητα Ζελίου [ 673 ] το Ζέλι [ 673 ] Τοπική κοινότητα Λευκοχωρίου [ 123 ] το Λευκοχώρι [ 123 ] Τοπική κοινότητα Παναγίτσας [ 266 ] η Παναγίτσα [ 266 ] Τοπική κοινότητα Σφάκας [ 104 ] το Κατάλυμα (Το Χάνι Του Μπλατσούρα) [ 11 ] η Σφάκα [ 93 ] Η Δ.Ε. Τιθορέας έχει πληθυσμό 3.198 κατοίκους. Σε αυτήν περιλαμβάνονται: Δημοτική κοινότητα Κατω Τιθορέας [ 1.841 ] η Κάτω Τιθορέα [ 1.841 ] Τοπική Κοινότητα Αγίας Μαρίνης Λοκρίδος [ 230 ] η Αγία Μαρίνα [ 229 ] η Ιερά Μονή Αγίας Μαρίνας [ 1 ] Τοπική κοινότητα Αγίας Παρασκευής [ 180 ] η Αγία Παρασκευή [ 180 ] Τοπική κοινότητα Μοδίου [ 317 ] η Ιερά Μονή Μοδίου [ 6 ] το Μόδι [ 311 ] Τοπική κοινότητα Τιθορέας [ 630 ] η Ιερά Μονή Οδηγήτριας [ 0 ] η Τιθορέα [ 630 ] 2011-2014 Θεόδωρος Ντούρος 2014-2019 Γεώργιος Γώγος (δήμαρχος Ελάτειας από το 1987 ως το 2002). 2019-σήμερα: Αθανασία Στιβακτή Πρόγραμμα Καλλικράτης - ΦΕΚ Α87 της 07/06/2010 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010 Αποτελέσματα Απογραφής 2011 της ΕΛ.ΣΤΑΤ - Ελληνική Στατιστική Αρχή Μίχας Γεώργιος Κ.: «Συμβολή στην Έρευνα της Ιστορίας των Αρβανιτών, Ιδιωματικές Λέξεις και Φράσεις στ΄ Αρβανιτοχώρια Βοιωτίας και Λοκρίδας», 2019.
Κίνυψ

Ο Κίνυψ (γεν. του Κίνυπος), γνωστός και ως Κίνυφος (αραβικά: وادي كعام‎), είναι ποταμάκι (ουάντι) στην Τριπολίτιδα, στην τοποθεσία μιας ομώνυμης ελληνικής αποικίας ιδρυμένη από τον Σπαρτιάτη Δωριέα, η οποία όμως απέτυχε να κατοικηθεί για καιρό λόγω συγκρούσεων με τους Καρχηδονίους και την τοπική φυλή των Μακών.Οι πηγές του ποταμού βρίσκονται στο Ουάντι Ταργαλάτ μήκους 80 χιλιομέτρων, αλλά είναι όλες στο παράκτιο άκρο του ποταμού σε ένα τμήμα του που ονομάζεται Ουάντι Καάμ, ενώ ο Ηρόδοτος είχε λανθασμένα ισχυριστεί ότι η πηγές βρίσκονταν κοντά στον Λόφο των Χάριτων, 260 χλμ προς το εσωτερικό.

 Οι Έλληνες υπό τον Δωριέα της Σπάρτης, ο οποίος λέγεται ότι ήταν θυμωμένος διότι ο Κλεομένης επιλέχθηκε για βασιλιάς της Σπάρτης πριν από αυτόν, εγκατέλειψε την Πελοπόννησο μαζί με άλλους Σπαρτιάτες για να ιδρύσει τη δική του αποικία με καθοδηγητές από τη Θήρα γύρω στο 515/514 π.Χ. Ίδρυσε την αποικία του στις εκβολές του Κίνυπος. Ο Ηρόδοτος αποκάλεσε τον ποταμό Κίνυπα, όπου ιδρύθηκε η αποικία ως «ο κάλλιστος χώρος των Λιβύων». Μετά από περίπου τρία χρόνια εκδιώχθηκαν από τους Καρχηδόνιους σε συμμαχία με την τοπική φυλή, τους Μάκες. Η ελληνική αποικία ήταν κοντά στη φοινικική αποικία Λέπτις Μεγάλη και πιθανότατα θεωρούνταν απειλή. Η τοπική λιβυκή φυλή των Μακών που ζούσε στην περιοχή χρησιμοποιήθηκαν ως μισθοφόροι από τους Καρχηδόνιους. Στην ελληνική μυθολογία, ένας από τους μαχητές στον Τρωικό Πόλεμο, ο Γουνεύς, πήγε στην Λιβύη μετά τον πόλεμο, όπου εγκαταστάθηκε κοντά στον ποταμό Κίνυπα, αν και άλλοι μύθοι αναφέρουν ότι ο Γουνεύς πνίγηκε στη θάλασσα. Οι αρχαιολόγοι ανακάλυψαν μια ελληνική νεκρόπολη στον Κίνυπα που χρονολογείται στον 3ο αιώνα π.Χ., αποτελείται από μια σειρά από πέτρινες κιβωτιόσχημες τεφροδόχους με καπάκια σε σχήμα κεκλιμένης στέγης και περιέχουν στάχτες και οστά, καθώς και διάφορα πήλινα αντικείμενα.
Qantas Airways

Η Qantas (επίσημα ως Qantas Airways Limited) είναι ο εθνικός αερομεταφορέας της Αυστραλίας. Το αρχικό όνομα ήταν "Qantas", ένα αρκτικόλεξο για τη λέξη "Queensland and Northern Territory Aerial Services".

 Η αεροπορική εταιρεία εδρεύει στο Σύδνεϋ, με κύριο κόμβο της στο αεροδρόμιο του Σίδνεϊ. Είναι η μεγαλύτερη αεροπορική εταιρεία της Αυστραλίας, είναι η παλαιότερη αεροπορική εταιρία με συνεχή λειτουργία στον κόσμο και η δεύτερη αρχαιότερη στον κόσμο συνολικά. Τα κεντρικά γραφεία της Qantas που βρίσκεται στο Κέντρο Qantas στο προάστιο της πόλης του Botany Bay, Σίδνεϊ, Νέα Νότια Ουαλία . Σήμερα η Qantas Airways θεωρείται τεσσάρων αστέρων αεροπορική εταιρεία από την εταιρεία ερευνών και συμβούλων αεροπορικών εταιριών Skytrax. Τα τελευταία χρόνια οι ψηφοφορίες της Skytrax περιλαμβάνουν την Qantas airlines σταθερά στις 10 καλύτερες αεροπορικές εταιρίες ολόκληρου του κόσμου. Το 2011, η Qantas ψηφίστηκε την όγδοη καλύτερη αεροπορική εταιρεία στον κόσμο, το 2010 (έβδομη), το 2009 (έκτη),το 2008 (τρίτη),το 2007 (πέμπτη),το 2006 (δεύτερη), και το 2005 (δεύτερη). Το 2010, η Qantas διατηρεί κατά 65 τοις εκατό των αερομεταφορών της Αυστραλίας , ωστόσο η εταιρεία προσπαθεί να ανταγωνιστεί με άλλους αερομεταφορείς της σε διεθνείς δραστηριότητες. Πολυμέσα σχετικά με το θέμα Qantas στο Wikimedia Commons Η ιστοσελίδα της Qantas Airways
Παραβολή του Άφρονος Πλουσίου

Η Παραβολή του Άφρονος Πλουσίου είναι μια παραβολή του Ιησού που εμφανίζεται στο Κατά Λουκάν Ευαγγέλιον (12:13-21). Στο πρόσωπο του άπληστου γεωργού που αρνήθηκε να μοιράσει την περιουσία του, ώστε να εξασφαλίσει τη λύτρωση, απεικονίζεται η ματαιότητα της πεποίθησης ότι ο πλούτος μπορεί να εξασφαλίσει την ευημερία και μια καλή ζωή.

 Εἶπε δέ τις αὐτῷ ἐκ τοῦ ὄχλου· διδάσκαλε, εἰπὲ τῷ ἀδελφῷ μου μερίσασθαι τὴν κληρονομίαν μετ᾿ ἐμοῦ. ὁ δὲ εἶπεν αὐτῷ· ἄνθρωπε, τίς με κατέστησε δικαστὴν ἢ μεριστὴν ἐφ᾿ ὑμᾶς; εἶπε δὲ πρὸς αὐτούς· ὁρᾶτε καὶ φυλάσσεσθε ἀπὸ πάσης πλεονεξίας· ὅτι οὐκ ἐν τῷ περισσεύειν τινὶ ἡ ζωὴ αὐτοῦ ἐστιν ἐκ τῶν ὑπαρχόντων αὐτοῦ. Εἶπε δὲ παραβολὴν πρὸς αὐτοὺς λέγων· ἀνθρώπου τινὸς πλουσίου εὐφόρησεν ἡ χώρα· καὶ διελογίζετο ἐν ἑαυτῷ λέγων· τί ποιήσω, ὅτι οὐκ ἔχω ποῦ συνάξω τοὺς καρπούς μου; καὶ εἶπε· τοῦτο ποιήσω· καθελῶ μου τὰς ἀποθήκας καὶ μείζονας οἰκοδομήσω, καὶ συνάξω ἐκεῖ πάντα τὰ γενήματά μου καὶ τὰ ἀγαθά μου, καὶ ἐρῶ τῇ ψυχῇ μου· ψυχή, ἔχεις πολλὰ ἀγαθὰ κείμενα εἰς ἔτη πολλά· ἀναπαύου, φάγε, πίε, εὐφραίνου. εἶπε δὲ αὐτῷ ὁ Θεός· ἄφρον, ταύτῃ τῇ νυκτὶ τὴν ψυχήν σου ἀπαιτοῦσιν ἀπὸ σοῦ· ἃ δὲ ἡτοίμασας τίνι ἔσται; οὕτως ὁ θησαυρίζων ἑαυτῷ, καὶ μὴ εἰς Θεὸν πλουτῶν.
Άιλον Ντάργουιν Ταβέλα

Ο Άιλον Ντάργουιν Ταβέλα (Aylon Darwin Tavella) (γεννημένος στις 7 Απριλίου 1992), γνωστός απλά ως Aylon, είναι ένας Βραζιλιάνος ποδοσφαιριστής που παίζει ως επιθετικός για την CSA .

 Γεννημένος στο Esteio του Rio Grande do Sul, ο Aylon ξεκίνησε την καριέρα του στο Sport Club Internacional . Έκανε την πρώτη του κλήση στους ηλικιωμένους στις 14 Νοεμβρίου 2013, παραμένοντας αχρησιμοποίητος αναπληρωματικός καθώς έχασαν με 2-1 στο Clube Atlético Mineiro στο Campeonato Brasileiro Série A της χρονιάς και επανέλαβε το κατόρθωμα τρεις μέρες αργότερα σε μια ήττα 3-1 στο Goias. Esporte Clube . Το επόμενο έτος, στις 18 Ιανουαρίου, he scored on his senior debut in a 2–0 home win over Esporte Clube São Luiz in the first game of the year's Campeonato Gaúcho. Eight days later, in the first minute of the game, he scored in a 2–1 win at Esporte Clube Passo Fundo. He totalled two goals in six games as Inter won the title. Στις 25 Μαΐου 2014, ο Aylon έκανε το ντεμπούτο του στο πρωτάθλημα Βραζιλίας, αντικαθιστώντας τη Valdívia για τα τελευταία 12 λεπτά μιας εντός έδρας ήττας 3–1 από την Esporte Clube Cruzeiro . Η μοναδική του άλλη εμφάνιση στη σεζόν ήταν στις 7 Σεπτεμβρίου, όταν μπήκε στον πρόσθετο χρόνο στο τέλος της ήττας με 3–2 από τη Figueirense FC στο Estádio Beira-Rio . Στις 16 Ιανουαρίου 2015, ο Aylon δόθηκε δανεικός στην Paysandu Sport Club για τη χρονιά. Έκανε το ντεμπούτο του για την ομάδα από την Μπελέμ στις 21 Φεβρουαρίου, παίζοντας τα 90 λεπτά της εντός έδρας νίκης 2–0 επί της Santos Futebol Clube (AP) στον πρώτο γύρο του Copa Verde της χρονιάς (3–1 συνολικά). Σκόραρε το πρώτο του γκολ για την ομάδα στις 7 Μαρτίου στον επόμενο γύρο, ανοίγοντας μια νίκη 4–1 επί της Nacional-AM στο Estadio Leonidas Sodre de Castro . Ο Aylon εκπροσώπησε επίσης τους Papão στη φετινή Série B, σκοράροντας τέσσερα γκολ σε 28 αγώνες, συμπεριλαμβανομένων δύο στις 13 Νοεμβρίου σε μια εντός έδρας νίκη με 3–2 επί της Luverdense Esporte Clube . Η Chapecoense υπέγραψε συμβόλαιο με τον τον Aylon για τη σεζόν 2019. InternacionalCampeonato Gaúcho : 2014, 2016ΓκόγιαςCampeonato Goiano : 2017ChapecoenseCampeonato Catarinense : 2020 Campeonato Brasileiro Série B : 2020CSACampeonato Alagoano : 2021 (Αγγλικά) Προφίλ Aylon στο Soccerway
Βασίλης Κουρνέτας

Ο Βασίλης Κουρνέτας (γεννημένος στις 2 Αυγούστου 1976) είναι Έλληνας πρώην διεθνής πετοσφαιριστής που συνέδεσε το όνομα του με τη φανέλα του Ολυμπιακού αλλά και με τις επιτυχίες του Π.Α.Ο.Κ. την περίοδο 2014-2016. Έχει ύψος 1.91 μ. και αγωνιζόταν στη θέση του πασαδόρου.

 Ο Βασίλης Κουρνέτας ξεκίνησε την καριέρα του στη Φιλία Ηλιουπόλεως, στην οποία παρέμεινε μέχρι το 1996. Το καλοκαίρι του 1996 πήρε μεταγραφή στον Ολυμπιακό Πειραιώς. Στην ομάδα του Πειραιά παρέμεινε για δεκατρία χρόνια, κατακτώντας τίτλους τόσο σε εγχώριο όσο και σε διεθνές επίπεδο. Συγκεκριμένα, κατέκτησε επτά Πρωταθλήματα Ελλάδος (1998, 1999, 2000, 2001, 2003, 2009, 2014), έξι Κύπελλα Ελλάδος (1997, 1998, 1999, 2001, 2009, 2014), ένα Σούπερ Καπ Ελλάδος} (2000) αλλά και ένα Τοπ Τιμς Καπ (2004). Το 2009 αγωνίστηκε με τη Ρωσική Λοκομοτίβ Μπελογκόριε, ενώ την αμέσως επόμενη χρονιά επέστρεψε στην Ελλάδα για λογαριασμό της Ε.Α. Πατρών. Το 2011 μεταπήδησε στον Φοίνικα Σύρου, στον οποίο παρέμεινε για δύο χρόνια, καταφέρνοντας μάλιστα να κατακτήσει ένα Λιγκ Καπ (2012). Το καλοκαίρι του 2013 επέστρεψε στον Ολυμπιακό Πειραιώς, στον οποίο παρέμεινε για ένα χρόνο κατακτώντας το πρωτάθλημα αλλά και το Κύπελλο Ελλάδας του 2014. Μετά το πέρας της αγωνιστικής περιόδου 2013-14, ο Κουρνέτας μετεγγράφη στον Π.Α.Ο.Κ., με τον οποίο κατέκτησε το κύπελλο και το πρωτάθλημα Ελλάδας του 2015, το οποίο αποτελεί και το πρώτο ντάμπλ στην ιστορία του συλλόγου της Θεσσαλονίκης, καθώς και το πρωτάθλημα του 2016. Με το πέρας της αγωνιστικής περιόδου 2015-2016, ο Βασίλης Κουρνέτας πήρε την απόφαση να σταματήσει την πλούσια σε επιτυχίες καριέρα του όντας στην κορυφή. Ο Βασίλης Κουρνέτας έχει πραγματοποιήσει με την εθνική ομάδα πετοσφαίρισης 286 συμμετοχές, που αποτελούν ρεκόρ όλων των εποχών. Από αυτές οι 6 είναι σε Ολυμπιακούς Αγώνες και οι 26 σε Παγκόσμια Πρωταθλήματα. 5η θέση Αθήνα 2004, με την Εθνική Ελλάδος Πετοσφαίρισης 2001-02 με τον Ολυμπιακό 2004-05 με τον Ολυμπιακό 1996-97 με τον Ολυμπιακό 1997-98 με τον Ολυμπιακό 9 Πρωταθλήματα Ελλάδας: 1998, 1999, 2000, 2001, 2003, 2009, 2014, 2015, 2016 7 Κύπελλα Ελλάδας: 1997, 1998, 1999, 2001, 2009, 2014, 2015 1 Λιγκ Καπ Ελλάδας: 2012 1 Σούπερ Καπ Ελλάδας: 2000 1999 Φάιναλ φορ Κυπέλλου Ελλάδας: Πολυτιμότερος Παίκτης (Ολυμπιακός) 2015 Φάιναλ φορ Κυπέλλου Ελλάδας: Πολυτιμότερος Παίκτης (Π.Α.Ο.Κ.) Βασίλης Κουρνέτας - Ατομικά Στοιχεία Αρχειοθετήθηκε 2023-02-23 στο Wayback Machine. greekvolley.eu Ειδήσεις για τον Βασίλη Κουρνέτα www.onsports.gr Βασίλης Κουρνέτας: Ατομικά στοιχεία - Διακρίσεις - Ομάδες καριέρας volleybox.net